Tālavas zemiene
Tālavas zemiene, arī Ziemeļvidzemes vai Ziemeļlatvijas zemiene, ir zemiene Latvijas ziemeļos, Latvijas—Igaunijas robežas tuvumā. Tā sastāv no Burtnieka un Sedas līdzenumiem, kā arī no Trikātas pacēluma. Agrāk tai pieskaitīts arī Vidusgaujas zemienes Trapenes līdzenums. Īpatnējas ir drumlinu virknes Burtnieka ezera tuvumā, tās augstākā virsotne ir Zilais kalns (127 m).